જમ્મુ-કાશ્મીરના કઠુઆ અને ઉત્તર પ્રદેશના ઉન્નાવ રેપ બે અલગ-અલગ ઘટનાઓ વિરુધ્ધ કોંગ્રેસ દ્વારા ગુરુવારે રાત્રે દિલ્હીના ઇન્ડિયા ગેટની આસપાસ એક કેન્ડલ માર્ચ યોજી હતી. રેપની ઘટનાઓના વિરોધમાં દિલ્હીના માનસિંહ રોડથી ઇન્ડિયા ગેટ સુધી નિકાળવામાં આવેલી આ કેન્ડલ માર્ચમાં કોંગ્રેસ પાર્ટીના અધ્યક્ષ રાહુલગાંધી, પાર્ટીના વરિષ્ઠ નેતા પ્રિયંકા ગાંધી સહિત તમામ દિગ્ગજ નેતાઓ સામેલ થયા હતા.